Ինչու են կանայք սպանում

«Ինչու են կանայք սպանում» (անգլ.՝ Why Women Kill), ամերիկյան կատակերգական դրամատիկ վեբ սերիալ, որն ստեղծել է Մարկ Չերրին CBS All Access սթրիմ ծառայության համար։ Սերիալը, որի գործողությունները տեղի են ունենում երեք ժամանակներում, պատմում է դեպքերի մասին, որոնք հասցնում են սպանության այն բանից հետո, երբ ամուսնացած կանայք իմանում են իրենց ամուսինների դավաճանությունների մասին։ Առաջին եթերաշրջանի առաջին ցուցադրությունը կայացել է 2019 թվականի օգոստոսի 15-ին։ Սերիալը երկարացվել է ևս մեկ եթերաշրջանով։


== Սյուժե ==
Սեիալը պատմում է երեք կանանց մասին, որոնք տարբեր ժամանակներում ապրում են Փասադենայի նույն առանձնատանը (Կալիֆորնիա նահանգ) և երեքն էլ բախվում են ամուսնական անհավատարմությանը։ 1963 թվականին Բեթ Էնն Սթենթոնը վայելում է երջանիկ տնային տնտեսուհու իր կյանքը, մինչև որ չի իմանում ամուսնու և մատուցողուհու սիրավեպի մասին։ 1984 թվականին աշխարհիկ տիկին Սիմոնա Գրոուվը պարզում է, որ իր երրորդ ամուսինը համասեռամոլ է, ինքն էլ իր հերթին սիրավեպ է սկսում երիտասարդ տղայի հետ։ 2019 թվականին փաստաբան Թեյլոր Հարդինգը հարաբերությունների ստուգում է անցնում, երբ նա և իր ամուսին Իլայը հետաքրքրություն են տածում նույն կնոջ հանդեպ։ Յուրաքանչյուր ամուսնության մեջ անհավատարմությունը դառնում է իրադարձությունների հանգույցը, որն էլ հանգեցնում է սպանության։


== Դերերում ==


=== 1963 ===
Հիմնական կազմ

Ջինիֆեր Գուդվին՝ Բեթ Էնն Սթենթոն, Ռոբի կինը։
Սեմ Ջագեր՝ Ռոբ Սթենթոն, ինժեներ, Բեթ Էննի ամուսինը։
Սեյդի Կալվանո՝ Էյփրիլ, մատուցողուհի, Ռոբի սիրուհին։Երկրորդական դերեր

Ալիսիա Կոպպոլա՝ Շեյլա Մոսկոնի, Ռոբի և Բեթ Էննի հարևանուհին, Լեոյի կինը։
Ադամ Ֆեռարա՝ Լեո Մոսկոնի, Ռոբի և Բեթ Էննի հարևանը, Շեյլայի ամուսինը։
Լինդսի Քրաֆթ՝ Կլեր, Ռոբի քարտուղարուհին։Հրավիրված դերասաններ

Սփենսեր Գարեթ՝ Հել Բյորք, Ռոբի ղեկավարը։
Պերի Գիլպին՝ Վիվիան Բյորկ, Հելի կինը։
Անալի Թիփթոն՝ Մերի Վլասին, Ռոբի և Բեթ Էննի հարևանուհին, Ռալֆի կինը։
Սքոթ Փորթեր՝ Ռալֆ Վլասին, Ռոբի և Բեթ Էննի հարևանը, Մերիի ամուսինը։


=== 1984 ===
Հիմնական կազմ

Լյուսի Լյու՝ Սիմոնա Գրոուվ, երկու անգամ ամուսնալուծված աշխարհիկ տիկին, ամուսնացած է Կառլի հետ։
Ջեք Դևենպորտ՝ Կառլ Գրոուվ, Սիմոնայի երրորդ ամուսինը, որն օգտագործում է իրենց ամուսնությունը, որպեսզի թաքցնի իր համասեռամոլությունը։Երկրորդական դերեր

Քեթի Ֆիներան՝ Նաոմի Հարթ, ունևոր այրի, Թոմմիի մայրը, Սիմոնայի և Կառլի ընկերուհին։
Լեո Հովարդ՝ Թոմմի Հարթ, Նաոմիի որդին, սիրահարված է Սիմոնային։
Լի Յուն Լի՝ Էմի, Սիմոնայի դուստրը առաջին ամուսնությունից։Հրավիրված դերասաններ

Չառլի Դեպյու՝ Բրեդ Ջենքինս, Էմիի փեսացուն։
Քեն Գարիտո՝ ոստիկանության սպա, որը Սիմոնային մարմնավաճառի տեղ էր դրել։
Քրիստին Էստաբրուք՝ Ջոյս Դաբներ, Սիմոնայի հարևանուհին, որը տառապում է սևամաղձությամբ։
Ֆիլիպ Էնթոնի-Ռոդրիգես՝ Հեկտոր, Սիմոնայի նախկին վարսավիրը և Կառլի սիրեկանը։
Դեյլ Դիկկի՝ Ռուբի Ջենքինս, Բրեդի մայրը։
Ռոբերտ Կրեյգհեդ՝ Դուայթ Ջենքինս, Բրեդի հայրը։
Հեյլի Հասելհոֆ՝ Փեթթի Ջենքինս, Բրեդի քույրը, լեսբուհի։


=== 2019 ===
Հիմնական կազմ

Կիրբի Հաուել Բապտիստ՝ Թեյլոր Հարդինգ, բիսեքսուալ, փաստաբան և ֆեմինիստուհի, բաց ամուսնության մեջ է Իլայի հետ։
Ալեքսանդրա Դադարիո՝ Ջեյդ / Այրին Տաբանչիկ, Թեյլորի բիսեքսուալ սիրուհին։
Ռիդ Սքոթ՝ Իլայ Քոեն, սցենարիստ, բաց ամուսնության մեջ է Թեյլորի հետԵրկրորդական դերեր

Քևին Դենիելս՝ Լամար, Իլայի գործակալը։Հրավիրված դերասաններ

Քևին Մաքնամար՝ Դյուկ, Ջեյդի նախկին ընկերը։
Սաիդա Արիկա Էկուլոնա՝ Թեյլորի քույրը։
Քրիստինա Էնթոնի՝ Վելմա, Թեյլորի քույրը։
Օդելյա Հալևի՝ Ուիլոու, ինստագրամի մոդել, աշխատում է Միշայի հետ, Ջեյդի ընկերուհին։
Քևին Ուիլյամ Պոլ՝ Միշա, ինստագրամի մոդել, Ջեյդի ընկերը։


== Եթերաշրջաններ ==


== Ծանոթագրություններ ==